Generalforsamling 
i foreningen Kattegatforbindelse Nej Tak

Tirsdag d. 31.1.2023 kl. 19.00-21.00

Til stede: ca. 40 medlemmer af foreningen samt medlemmer af bestyrelsen.


Dagsorden:

1. Valg af dirigent

Kurt Rasmussen vælges som dirigent.

2. Valg af referent

Anna Dyrvig vælges som referent.

3. Godkendelse af dagsordenen

Dagsordenen er godkendt.

4. Formandens beretning om det forgangne år

Formand Finn Vesterlund (FV) har udsendt en skriftlig beretning til medlemmer inden generalforsamlingen.

FV fremlægger på baggrund heraf en række highlights fra året, der er gået, som her refereres i stikordsformat:

· Foreningen skiftede navn i marts 2022 for at varetage borgere over hele landets interesser.
· Regionsrådsmøde med Kattegatforbindelsen på dagsordenen.
· Høring i København 2022.
· Modtagelse af Græsrodsprisen fra Enhedslisten på vegne af alle modstandsforeningerne.
· Elever fra Aarhus Efterskole sejlede i protest mod en evt. Kattegatforbindelse.
· 7 informations- og debatmøder i forsommeren.
· Kunstnergruppe på Samsø lavede et rødt bankende hjerte.
· Kristian Pihl Lorentzen besøgte Samsø og FV drøftede der forbindelsen med ham.
· Artikelserie i Politiken med udtalelser fra foreningen.
· Folkemøde i Høng på Sjælland med tilhørende debat om en evt. Kattegatforbindelse.
· Månedlige møder med de andre modstandsforeninger online.
· Klimafolkemøde i Middelfart.
· Bavneblus fra kyst til kyst.
· Klimamarch i Odder.
· Odder landmænd skiltede med vores banner frem mod folketingsvalget (bannere var også med til Touren).
· Pixibog med informationer om forbindelsen uddelt til alle 179 folkevalgte på Christiansborg.
· Mails til transportministeren og transportordførere omkring økonomi og trængsel ifm. en evt. Kattegatforbindelse (fremtidigt vil de modtage mails med information omkring bl.a. støj, klima, natur).
· Gennemlæsning og bearbejdning af en lang række dokumenter, aktindsigter mm. i modstandsforeningerne. Herunder et kommissorium for yderligere undersøgelser af natur, -miljø-, og klimakonsekvenser.
· Igangsættelse af forskellige tiltag herunder klistermærker med foreningens logo på.

Bodil Just (BJ) redegør for foreningens markedsføring herunder aftalen med Jyllands Posten og andre medier, hvor foreningen har fået ”skuffeannoncer” til en god pris. Foreningen har også kørt målrettede annoncer på sociale medier. Herudover orienteres om de mange læserbreve, der har været i aviserne rundt om i landet og medlemmerne opfordres til at kontakte bestyrelsen, hvis de sidder med et læserbrev, de har brug for fakta til.

· FV slutter af med at takke medlemmerne for opbakningen.

Beretningen er godkendt.


5. Fremlæggelse og godkendelse af der reviderede regnskab

Kasserer Bente Lyngesen fremlægger regnskabet.

Regnskabet viser et negativt resultat på 21.000 kr. 
Egen kapitalen er på 52.000 kr.

Regnskabet er godkendt.


6. Godkendelse af budget – herunder fastsættelse af kontingent.

Kasserer Bente Lyngesen fremlægger budgettet.

Budgettet er godkendt. 
Kontingentet fastsættes til 120 kr. for et års medlemskab af foreningen.

7. Indkomne forslag

Ingen indkomne forslag.

8. Valg af bestyrelsesmedlemmer ifølge 8 stk. 1c i

Anna Dyrvig genopstiller.
Anna Dyrvig er genvalgt.

Frank Lund genopstiller.
Frank Lund er genvalgt.

Uffe Dam genopstiller ikke.
Gitte Aaberg er udtrådt af bestyrelsen.

Det betyder, at der skal vælges to nye bestyrelsesmedlemmer for hhv. et år og to år.

Søren Stockmarr stiller op. 
Søren Stockmarr sidder også i STOP motorvej over Samsøs bestyrelse. Han har en baggrund i IT og økonomi og har herudover indsigt i jura. Søren Stockmarr har i øvrigt samarbejdet med foreningen i Fællessekretariatet.

Jarl Abrahamsen stiller op. 
Jarl Abrahamsen er bosiddende på Fyn og har baggrund som arkitekt og som slagskonsulent. Hans motivation for at stille op er, at han ønsker at engagere en anden del af landet i større grad. 

Søren Stockmarr for 2 år og Jarl Abrahamsen 1 år vælges til bestyrelsen.

9. Valg af suppleanter ifølge 8 stk. 1c i

Flemming Arbo Frederiksen genopstiller ikke.
Morten Telling vælges for 2 år.

10. Valg af revisorer og 1 revisorsuppleant

Vibeke Torp genopstiller for 2 år.
Irmelin Møller vælges som suppleant for 1 år.

11. Evt.
a. Hvad skal vi have fokus på i det nye år?

Ordet er frit og en række medlemmer kommer med forslag/reflektioner:

· Kan vi trykke den nye regering på maven? Og kan vi få foretaget nye beregninger på anlægsprisen med de stigende priser?
· Bekymring for den nye regerings indstilling til projektet. 
· Opfordring til der skal skabes en stor folkelig bevægelse i samarbejde med Dansk Ontologisk Forening, Danmarks Naturfredningsforening, Klimabevægelsen, Landsbysamfund i Danmark osv.
· Fokus på ”Et Danmark i balance” med større udbredelse af konsekvenserne for det sydlige Danmark.
· Informationer ud på gymnasierne. Det er de unge mennesker, som står med fremtiden for sig. Greta Thunberg effekten nævnes samt SoMe. I den forbindelse forslag om at lave tiltag, der taler til den humoristisk side.
· Inspiration fra en tidligere opstillet politiker til at lave kampagner.
· Forslag om at tænke i ritualer: Hvordan kan vi lave nogle ritualer?
· Forslag om at undersøge en evt. Kattegatforbindelses påvirkning af havmiljøet og sejlads herunder sportssejlads, godssejlads mm. Også vandgennemstrømningen bør 
· Kommunikationen til politikerne – kan man møde dem og give dem ”en vej ud”?
· Der nævnes, at firmaerne bag undersøgelserne af en evt. Kattegatforbindelse er upartiske og inhabile.
· Den grønne regnemodel nævnes. Kan den på nogen måde bruges i forbindelse med en evt. Kattegatforbindelse?
· Der efterspørges en kalender med oversigt over de arrangementer, foreningen er arrangør af/deltager i.


b. FV fremlægger om foreningens deltagelse i en række arrangementer i 2023: 
a. Høring om en evt. Kattegatforbindelse på Christiansborg d. 20.4.
b. Høring om megaprojekter med fokus på den demokratiske proces omkring sådanne på Christians d. 29.4.
c. Klimamøde i Middelfart d. 31.8-2.9

c. FV viser foreningens seneste film, som snart kommer i Odder Biograf og som annonce på sociale medier.

Der bliver sagt tak for god ro og orden og generalforsamlingen er slut.	






Dirigent: Kurt Rasmussen				Referent: Anna Dyrvig
